בס"ד
[bookmark: _GoBack]רבי שמעון בר' אלעזר והמכוער  מדרש תלמוד בבלי, מסכת תענית, דף כ
מַעֲשֶׂה שֶׁבָּא רַ' שִׁמְעוֹן בְּרַ' אלעזר מִמִּגְדַּל גְּדוֹר מִבֵּית רַבּוֹ,
וְהָיָה רָכוּב עַל הַחֲמוֹר וּמְטַיֵּל עַל שְׂפַת הַיָּם וְשָׂמַח שִׂמְחָה גְּדוֹלָה,
וְהָיְתָה דַּעְתּוֹ גַּסָּה עָלָיו, מִפְּנֵי שֶׁלָּמַד תּוֹרָה הַרְבֵּה.
נִזְדַּמֵּן לוֹ אָדָם אֶחָד שֶׁהָיָה מְכֹעָר בְּיוֹתֵר.
אָמַר לוֹ: שָׁלוֹם עָלֶיךָ, רַבִּי!
וְלֹא הֶחֱזִיר לוֹ.
אָמַר לוֹ: רֵיקָא, כַּמָּה מְכֹעָר אוֹתוֹ הָאִישׁ! שֶׁמָּא כָּל בְּנֵי עִירְךָ מְכֹעָרִים כְּמוֹתְךָ?
אָמַר לוֹ: אֵינִי יוֹדֵעַ, אֶלָּא לֵךְ וֶאֱמֹר לָאֻמָּן שֶׁעֲשָׂאַנִי: כַּמָּה מְכֹעָר כְּלִי זֶה שֶׁעָשִׂיתָ!
כֵּוָן שֶׁיָּדַע בְּעַצְמוֹ שֶׁחָטָא יָרַד מִן הַחֲמוֹר וְנִשְׁתַּטַּח לְפָנָיו וְאָמַר לוֹ: נַעֲנֵיתִי לְךָ, מְחַל לִי!
אָמַר לוֹ: אֵינִי מוֹחֵל לְךָ עַד שֶׁתֵּלֵךְ לָאֻמָּן שֶׁעֲשָׂאַנִי וֶאֱמֹר לוֹ: כַּמָּה מְכֹעָר כְּלִי זֶה שֶׁעָשִׂיתָ!
הָיָה מְטַיֵּל אַחֲרָיו עַד שֶׁהִגִּיעַ לְעִירוֹ,
יָצְאוּ בְּנֵי עִירוֹ לִקְרָאתוֹ וְהָיוּ אוֹמְרִים לוֹ: שָׁלוֹם עָלֶיךָ, רַבִּי, רַבִּי! מוֹרִי, מוֹרִי!
אָמַר לָהֶם: לְמִי אַתֶּם קוֹרִין "רַבִּי, רַבִּי"?
אָמְרוּ לוֹ: לְזֶה שֶׁמְּטַיֵּל אַחֲרֶיךָ.
אָמַר לָהֶם: אִם זֶה רַבִּי, אַל יִרְבּוּ כְּמוֹתוֹ בְּיִשְׂרָאֵל!
אָמְרוּ לוֹ: מִפְּנֵי מָה?
אָמַר לָהֶם: כָּךְ וְכָךְ עָשָׂה לִי.
אָמְרוּ לוֹ: אַף עַל פִּי כֵן מְחַל לוֹ, שֶׁאָדָם גָּדוֹל בַּתּוֹרָה הוּא.
אָמַר לָהֶם: בִּשְׁבִילְכֶם הֲרֵינִי מוֹחֵל לוֹ, וּבִלְבַד שֶׁלֹּא יְהֵא רָגִיל לַעֲשׂוֹת כֵּן.
מִיָּד נִכְנַס רַ' שִׁמְעוֹן בְּרַ' אלעזר לְבֵית הַמִּדְרָשׁ וְדָרַשׁ:
לְעוֹלָם יְהֵא אָדָם רַךְ כַּקָּנֶה וְאַל יְהֵא קָשֶׁה כָּאֶרֶז.
מילון עזר:לָאֻמָּן שֶׁעֲשָׂאַנִי – לקדוש ברוך הוא
יָּדַע בְּעַצְמוֹ - הבין
נַעֲנֵיתִי לְךָ - סלח לי
עִירוֹ - של ר' שמעון
קָּנֶה - צמח מים גמיש, סמל למי שאיננו מתעקש על עמדותיו והארז – העץ היציב והחזק הוא ההפך ממנו. 


מִּגְדַּל גְּדוֹר - יישוב בעבר הירדן, סמוך לירמוך
דַּעְתּוֹ גַּסָּה עָלָיו - התגאה
נִזְדַּמֵּן לוֹ - פגש בו
הֶחֱזִיר - ענה (על ברכת השלום)
רֵיקָא - שוטה, בור
אוֹתוֹ הָאִישׁ – אתה


דף עבודה רבי שמעון בר' אלעזר והמכוער  
1. מדוע לדעתכם סירב האיש המכוער למחול לרבי שמעון?
__________________________________________________________________________________________________________________________________________________________________________________________________________________

2. רוב הסיפור כתוב כשיחה. מי הדוברים בחלק הראשון (עד שורה 10) ומי הדוברים בחלק השני?
__________________________________________________________________________________________________________________________________________________________________________________________________________________

3. מדוע לדעתכם גורם לימוד תורה לכך שדעתו של רבי שמעון תהיה גסה עליו?
____________________________________________________________________________________________________________________________________________________________________________________

4. מה תוכלו ללמוד ממעשיו של רבי שמעון לאחר שהבין כי פגע באיש?
____________________________________________________________________________________________________________________________________________

5. בקשתם של אנשי העיר שכנעה את האיש למחול לרבי שמעון, מדוע? 
____________________________________________________________________________________________________________________________________________

6. קראו שנית את שתי השורות האחרונות בסיפור וחישבו: כיצד קשורים דבריו של רבי שמעון למה שקרה בסיפור? מי לדעתכם הוא ה"קנה"? ומי הוא ה"ארז"? הסבירו.
__________________________________________________________________________________________________________________________________________________________________________________________________________________

7. מה ניתן ללמוד מדבריו של רבי שמעון ביחס להתנהגותנו בחיי היום יום.
__________________________________________________________________________________________________________________________________________________________________________________________________________________

8. איזו מילה בעברית מזכירה המילה הארמית: "ריקא" ?
______________________________________________________________________

9. למה מתכוון רבי שמעון בכינוי: "ריקא". ____________________________________________

10. למי הכוונה במילים:
1- " אֻמָּן ": ____________________________________________________
2- "כְּלִי": _____________________________________________________


11.  למה התכוון האיש המכוער באומרו לרבי שמעון: "אֵינִי יוֹדֵעַ, אֶלָּא לֵךְ וֶאֱמֹר לָאֻמָּן שֶׁעֲשָׂאַנִי: כַּמָּה מְכֹעָר כְּלִי זֶה שֶׁעָשִׂיתָ!
__________________________________________________________________________________________________________________________________________________________________________________________________________________________________________

12. בסיפור שקראנו יש מילים וצירופי מילים האופייניים ללשון חכמים. לשון חכמים או לשון חז"ל היא הלשון שבה דיברו וכתבו בתקופת בית המקדש השני. העברית של אותם ימים הייתה שונה מהעברית של תקופת התנ"ך וגם מן העברית שבה אנו מדברים היום.    למשל: לפעמים בלשון חכמים המ"ם סופית של צורת הרבים מתחלפת בנו"ן סופית כמו "רוקדין" במקום "רוקדים". לפעמים במקום האות ה"א בתחילת הפועל מופיעה האות נו"ן כמו "נתווסף" במקום "התווסף".                                                                                       מצאו בסיפור את הצורה האופיינית בלשון חכמים והשלימו בטבלה:

	בלשון ימינו
	בלשון חכמים

	רכב על החמור
	

	טייל
	

	הזדמן
	

	השתטח
	

	קוראים
	


















הלכות תשובה לרמב"ם פרק ב הלכה ט:
אין התשובה ולא יום הכיפורים מכפרין אלא עבירות שבין אדם למקום, כגון מי שאכל דבר אסור או בעל בעילה אסורה וכיוצא בהן.  אבל עבירות שבין אדם לחברו, כגון חובל חברו או המקלל את חברו או גוזלו וכיוצא בהן--אינו נמחל לו לעולם, עד שייתן לחברו מה שהוא חייב לו, וירצהו.
[bookmark: 12]יב  אף על פי שהחזיר לו ממון שהוא חייב לו, צריך לרצותו ולשאול ממנו שימחול לו; ואפילו לא הקניט את חברו אלא בדברים, צריך לפייסו ולפגוע בו עד שימחול לו.
[bookmark: 13]יג  לא רצה חברו למחול לו--מביא לו שורה של שלושה בני אדם מריעיו, ופוגעין בו ומבקשין ממנו.  לא נתרצה להן, מביא לו שנייה ושלישית.  לא רצה, מניחו והולך לו; וזה שלא מחל, הוא החוטא.  ואם היה רבו--הולך ובא אפילו אלף פעמים, עד שימחול לו.
[bookmark: 14]יד לפי שאסור לאדם שיהיה אכזרי ולא יתפייס, אלא יהיה נוח לרצות וקשה לכעוס, ובשעה שמבקש ממנו החוטא למחול, מוחל בלבב שלם ובנפש חפצה; ואפילו הצר לו הרבה וחטא לו הרבה, לא ייקום וייטור.  וזה הוא דרכם של זרע ישראל, וליבם הנכון.  אבל הגויים ערלי לב אינן כן, אלא "ועברתו שמרה נצח" (עמוס א,יא); וכן הוא אומר על הגבעונים לפי שלא מחלו לישראל, "והגבעונים לא מבני ישראל המה" (שמואל ב כא,ב.
13. מתוך הלכות תשובה לרמב"ם שקראתם ישנן הלכות המכוונות לאדם הפוגע, ויש הלכות המכוונות לאדם הנפגע. כתבו אילו הלכות מכוונות לכל אחד: הפוגע או הנפגע.
__________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

14. האם רבי שמעון נהג לפי דברי הרמב"ם? הסבירו תשובתכם.
____________________________________________________________________________________________________________________________________________

15. איזו תכונה מייחס הרמב"ם למי שמסרב להתפייס? מדוע?
____________________________________________________________________________________________________________________________________________

16. האם לדעת הרמב"ם די בכך שמישהו יאמר: "בסדר סלחתי" ? למה הרמב"ם מצפה ממי שמוחל- סולח?
____________________________________________________________________________________________________________________________________________

17. האם האיש במדרש מוחל " בלב שלם ובנפש חפצה " ? הסבירו תשובתכם.
____________________________________________________________________________________________________________________________________________

18.  כתבו את דעתכם על התנהגותם של שני הדמויות המרכזיות במדרש? מי כאן הטוב ? ומי כאן הרע ? 

עבודה נעמה ופורייה
